Dalwaqt, f'sala taċ-ċinema qrib tiegħek: film dwar qtil politiku misterjuż, thriller dwar il-poter u l-korruzzjoni u l-istorja ta' antieroina li tisfida t-tradizzjonijiet patrijarkali. Dawn it-tliet films huma l-finalisti tal-Premju LUX mogħti mill-Parlament din is-sena u se jkunu qed jintwerew fis-swali taċ-ċinema Ewropej waqt il-LUX Film Days. "Cold Case Hammarskjöld", "The Realm", u "God Exists, Her Name is Petrunya" huma films differenti ħafna minn xulxin iżda għandhom xi affarijiet komuni: huma films Ewropej u l-istejjer prinċipali tagħhom jisfidaw il-prekonċezzjonijiet tagħna u jġiegħluna naħsbu dwar il-politika, il-valuri u t-tradizzjonijiet. Skoprihom waqt il-LUX Film Days minn Ottubru sa Frar u vvota għall-film favorit tiegħek. Id-dilettanti tal-films jistgħu jaraw it-tliet kontendenti waqt il-LUX Film Days f'festivals ċinematografiċi jew fis-swali taċ-ċinema fil-pajjiżi kollha tal-UE bejn Ottubru 2019 u Frar 2020. Il-films mistennija jintwerew f'aktar minn 50 belt, inkluż waqt festivals ċinematografiċi ewlenin. Biex il-films ikunu aċċessibbli għal kulħadd, il-Parlament Ewropew qed iħallas għas-sottotitli bl-24 lingwa uffiċjali tal-UE. Idħol biex tiċċekkja fejn qed jintwerew il-films f'pajjiżek. F'Malta, "God Exists, Her Name is Petrunya" se jintwera San Ġiljan fis-6 ta' Novembru. Aktar dettalji hawnhekk Ivvota għall-film favorit tiegħek qabel il-31 ta' Jannar u idħol fiċ-ċans li tirbaħ vjaġġ għall-festival ċinematografiku internazzjonali ta' Karlovy Vary fir-Repubblika Ċeka f'Lulju li ġej biex tħabbar personalment ir-rebbieħ tal-premju tal-udjenza. It-tliet films tar-reġista Daniż Mads Brügger Dag Hammarskjöld miet fl-1961, meta l-ajruplan tiegħu kkraxxja, f'ċirkustanzi suspettużi, waqt li kien fi triqtu biex imexxi negozjati ta' waqfien mill-ġlied ħalli jintemm kunflitt f'Katanga, il-Kongo, fejn kien hemm fin-nofs interessi ekonomiċi sinifikanti. Is-Segretarju Ġenerali tan-NU kien politiku Żvediż progressiv li ried iżomm lil pajjiżi tal-Punent, bħar-Renju Unit u Franza, milli jerġgħu jistabbilixxu l-influwenza tagħhom fl-Afrika, wara li l-kolonji kienu kisbu l-indipendenza. Id-dokumentarju ta' Mads Brügger pass pass jixħet id-dawl fuq il-misteru. Din hija t-tielet darba fl-istorja tal-Premju LUX li dokumentarju ntgħażel fost it-tliet finalisti. tar-reġista Maċedonjana Teona Strugar Mitevska X'jiġri meta mara tieħu sehem f'tellieqa tradizzjonalment riservata għall-irġiel u jirnexxilha tiġbor salib imqaddes li qassis Ortodoss ikun xeħet fi xmara? Preċiż dan li tagħmel Petrunya, u tiġbed fuqha r-rabja kemm tal-irġiel u kemm tal-qassis, li jdaħħal il-pulizija fil-każ. Għalkemm inizjalment mhijiex femminista, Petrunya tirrifjuta li ċċedi lil min iridha tagħti lura s-salib, u tiġġieled għal drittijiet indaqs. "Għala m'għandix id-dritt ingawdi sena ta' risq?" tistaqsi, hija u tirreferi għall-"premju" tar-rebbieħ tal-kompetizzjoni. tar-reġista Spanjol Rodrigo Sorogoyen Bniedem sa fejn lest jasal biex jibqa' fil-poter? Dan it-thriller eċċitanti jittratta l-korruzzjoni politika. Jirrakkonta l-istorja tal-għajbien ta' politikant ta' suċċess u tal-fewdu politiku tiegħu, li kien donnu se jibqa' jaħkmu għal dejjem. Lesti ruħek għal argumenti jaħarqu, tensjoni ta' insegwiment bil-karozzi u taqbid ma' ġurnalisti li jridu jikxfu l-verità. L-għażla tal-film rebbieħ Il-film rebbieħ jintgħażel mill-Membri tal-Parlament Ewropew. Min se jirbaħ dis-sena? Biex tkun taf, segwi ċ-ċerimonja tal-għoti tal-premjijiet fis-27 ta' Novembru waqt is-sessjoni plenarja fi Strasburgu. Dwar il-Premju Ċinematografiku LUX Il-Premju Ċinematografiku LUX hu premju annwali li jingħata mill-Parlament Ewropew bil-għan li jsostni l-produzzjoni u d-distribuzzjoni tal-films Ewropej, jistimula r-riflessjoni dwar kwistjonijiet politiċi u soċjali attwali u jiċċelebra l-kultura Ewropea. Għal aktar informazzjoni Is-sit tal-Premju LUX Aqsam din il-paġna ma' ħaddieħor: Irreġistra biex tirċievi l-aġġornamenti b'mail Verżjoni PDF